Sê hom madala, sê hom.
Daar is baie van hulle lang William Nicollaan soos ek huistoe ry in die middae. Meestal harde manne in oorpakke wat nie omgee om agterop 'n bakkie te ry nie, nie as hulle R7 aan taxi-geld kan spaar nie. Klop aan jou ruit wanneer die verkeerslig rooi is of gee die handsein vir Diepsloot – vra vir 'n saamry geleentheid. My bakkie is oud en moertoe, die gevaar van 'n highjack relatief min. My hart soms sag.
By 'n rooilig wys ek dit is reg, hy kan maar klim. Manne wat in die ry vir 'n taxi wag hardloop ook nader en is agterop sonder om te vra. Algemeen aanvaarde praktyk, toestemming vir een geld vir almal wat wil saamry, as daar plek is.
'n Drywer spring uit sy taxi, aggresief, storm nader en skree: "Mulungu". Maak 'n snybeweging oor sy keel terwyl hy my beduie: "You are stealing my business." Net om in sy spore gestuit te word deur 'n stortvloed beledigings en dreigemente in verskeie tale van die saamryers agterop die bakkie.
Toe hy omdraai en wegloop skree die madala wat laaste opgeklim het vir oulaas: "Voetsek." En toe, net sag genoeg vir ons om te hoor en tot groot vermaak van sy mede passasiers: "Fôkken kaffer."
&larr Diepsloot se spietkop
12 antwoorde op Sê hom madala, sê hom.
benvanbruggen het gesê op Augustus 17, 2012
hehe. Uit die monde van suigeling en madalas. Dis gepas. Net n Nigga mag n ander een so noem in die VSA en dan nog speels voor bylas motherf…ing
avega het gesê op Augustus 17, 2012
Dis snaaks as hulle mekaar so noem, nugter weet hoekom 🙂 Vandat Wyseman op die myn gewerk het is hy so veiligheidsbewus hy sal NOOIT goedkeur dat iemand agterop ry nie. Jy kan natuurlik baie moeilikheid kry as iemand afval of jy in 'n ongeluk is (of is dit 'n toe bakkie?)
Ek het vir twee seuns skoolgehou wat wat vir mekaar 'My wit Broer' en 'My swart Broer' noem. Nou die dag verjaar die wit seun. 'Geluk wit kaffertjie' staan daar… dit gee my hoop vir die toekoms.
Jy moet maar versigtig wees.
frandr het gesê op Augustus 17, 2012
Sjoe, so 'n regte SA-storie :0)
Blikskottel het gesê op Augustus 17, 2012
Dis sulke tye wat ek tot in mykleintoonjie lekker kry..iets soos 'n kleintoonjie orgasmetjie..sou dit moontlik wees.
wonkytrolley het gesê op Augustus 17, 2012
HeavyHenry het gesê op Augustus 18, 2012
rosiemetdorings het gesê op Augustus 18, 2012
jare gelede ook bakkie gehad, nog so Datsun 1200'tjie. By die stopstraat net so met my kop na agter gewys, dan het hulle gespring.